Charles Calello

Charles Calello (født i Newark i New Jersey) er en musiker og plateprodusent fra USA.

Han har utdanning fra Manhattan School of Music i New York. På slutten av 1950-tallet var Calello medlem av Frankie Vallis rockegruppe The Four Lovers, men han slutta i den like før den skifta navn til The Four Seasons.Colin Escott: All Roots Lead to Rock. Legends of Early Rock 'n' Roll, Schirmer Books 1999, ISBN 9780028648668, side 146. Han beholdt imidlertid tilknytninga til gruppa som arrangør.Anthony DeCurtis, James Henke, Holly George-Warren (red.): The Rolling Stone Album Guide. Completely New Reviews – Every Essential Album, Every Essential Artist, Random House 1992, ISBN 9780679737292, side 134. I 1965 blei han midlertidig med som bassist/korist, da Nick Massi forlot gruppa. Ei tid etter fikk Joe Long denne plassen fast.Clay Cole: Sh-Boom! The Explosion of Rock 'n' Roll (1953–1968), Morgan James Publishing 2009, ISBN 9781600377686, side 102. 

Etter dette fortsatte Calello som arrangør og produsent, først for Columbia RecordsNotis i Billboard, 18. juni 1966, side 10. og fra 1968 på uavhengig basis. Han har arbeidd med artister som Frank Sinatra, Neil Diamond, Bruce Springsteen, Barbra Streisand, Engelbert Humperdinck, Ray Charles, Bobby Vinton, Janis Ian og Barry Manilow.Calellos diskografi som arrangør og komponist på nettstedet discogs.com; besøkt 14. januar 2016. Han har vært involvert i over hundre låter som har vært inne på Billboards hitliste,  38 av dem innafor Topp 20.Oversikt over Calellos hit-låter  på nettstedet charlescalello.com; besøkt 14. januar 2016. I 1979 spilte han sjøl inn en discoversjon av «Sing, Sing, Sing», og denne nådde 50.-plass.Calellos Billboard-karriere som musiker på nettstedet allmusic.com; besøkt 14. januar 2016.

 Referanser 

 Eksterne lenker 


 Offisielt nettsted

Kategori:Plateprodusenter fra USA
Kategori:Rockemusikere fra USA
Kategori:Personer fra Newark